Avangard Omsk

Avangard Omsk on venäläinen KHL-liigan itäisen lohkon (konferenssin) Tšernišov-divisioonassa pelaava jääkiekkoseura. Se on perustettu vuonna 1950 ja on kotoisin Omskin kaupungista eteläisestä Siperiasta. Kaupungin jäähallitilanteen vuoksi seura pelaa kotiottelunsa kuitenkin Balašihassa Moskovan alueella.

Historia 
Seura voitti Venäjän mestaruuden kauden 2003–2004 päätteeksi. Sitä kautta se sai paikan Euroopan seurajoukkueiden mestaruusturnaukseen vuodeksi 2005. Sieltä se palasi Euroopan mestarina, kun muun muassa joukkueen nimekkäimmän pelaajan Jaromír Jágrin tähdittämä joukkue voitti finaalissa Oulun Kärpät. 13. lokakuuta 2008 Omskin oikea laitahyökkääjä Aleksei Tšerepanov sai sydänkohtauksen vaihtoaitiossa ja kuoli pian.

10. maaliskuuta 2010 ilmoitettiin Raimo Summasen aloittavan seuran päävalmentajana. Petri Matikainen valmensi joukkuetta syyskuun 2013 puoliväliin saakka.

Kaudeksi 2018-19 Avangard joutui evakkoon Omskin kaupungista Arena Omskin sortumisuhan vuoksi. Syksyllä 2019 Arena Omsk purettiin. Avangard on pelannut kaudesta 2018-19 lähtien Moskovan alueella Balašiha Arenalla. Kaudella 2020-2021 joukkue voitti ensimmäisen Gagarin Cupinsa kukistettuaan finaaleissa Moskovan TsSKA:n. 

Omskiin rakennetaan parhaillaan uutta hallia Avangardille. Halliin tulee 12 000 istumapaikkaa ja sen on tarkoitus valmistua kaudeksi 2022-23.

Joukkue 
Tilanne 21. elokuuta 2023

Joukkueenjohto 
Päävalmentaja: Mihail Kravets 
 Apuvalmentaja: Andrej Podkonický 
Apuvalmentaja: Ramil Saifullin 
Apuvalmentaja: Aleksandr Svitov 
Maalivahtivalmentaja: Sergei Zviagin 
Videovalmentaja: Oleg Novitski 
Apuvideovalmentaja: Ilja Ustimtšuk 
Fysiikkavalmentaja: Vjatšeslav Makritski 
 Fysiikkavalmentaja: Aleksei Selivjorstov 
Huoltopäällikkö: Ivan But 
Huoltopäällikkö: Mihail Durdin 
Huoltopäällikkö: Nikolai Frolov 
Presidentti: Maksim Sušinski 
Toimitusjohtaja: Anton Kurjanov 
Joukkueenjohtaja: Igor Doroškevitš 

Lähde: EliteProspects

Lähteet

Aiheesta muualla 
Viralliset kotisivut
Eurohockey.net

Avangard Omsk
Omsk
Seulonnan keskeiset artikkelit